CELEX: 22009D0037
Language: sk
Date: 2009-03-17 00:00:00
Title: Rozhodnutie Spoločného výboru EHP č. 37/2009 zo  17. marca 2009 , ktorým sa mení a dopĺňa príloha XXI (Štatistika) k Dohode o EHP

28.5.2009   
            
            
               SK
            
            
               Úradný vestník Európskej únie
            
            
               L 130/31
            
         
      ROZHODNUTIE SPOLOČNÉHO VÝBORU EHP
   č. 37/2009
   zo 17. marca 2009,
   ktorým sa mení a dopĺňa príloha XXI (Štatistika) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XXI k dohode bola zmenená a doplnená rozhodnutím Spoločného výboru EHP č. 131/2008 z 5. decembra 2008 (1).
            
         
               (2)
            
            
               Nariadenie Komisie (ES) č. 1062/2008 z 28. októbra 2008, ktorým sa vykonáva nariadenie Európskeho parlamentu a Rady (ES) č. 453/2008 o štvrťročnej štatistike o voľných pracovných miestach v Spoločenstve, pokiaľ ide o postupy sezónneho očisťovania a správy o kvalite (2), sa má začleniť do dohody.
            
         
               (3)
            
            
               Nariadenie Európskeho parlamentu a Rady (ES, Euratom) č. 1101/2008 z 22. októbra 2008 o prenose dôverných štatistických údajov Štatistickému úradu Európskych spoločenstiev (kodifikované znenie) (3) sa má začleniť do dohody.
            
         
               (4)
            
            
               Nariadenie (ES, Euratom) č. 1101/2008, ktorým sa ruší nariadenie (Euratom, EHS) č. 1588/90 (4), ktoré je začlenené do dohody a ktoré sa má následne zrušiť na základe dohody.
            
         
               (5)
            
            
               Nariadenie (ES, Euratom) č. 1101/2008 je kodifikovaným znením nariadenia (Euratom, EHS) č. 1588/90, a preto by súčasné úpravy EHP mali zostať zachované,
            
         ROZHODOL TAKTO:
   Článok 1
   Príloha XXI k dohode sa mení a dopĺňa takto:
   
               1.
            
            
               Za bod 18v [nariadenie Európskeho parlamentu a Rady (ES) č. 453/2008] sa vkladá tento bod:
               
                           „18va.
                        
                        
                           
                              32008 R 1062: nariadenie Komisie (ES) č. 1062/2008 z 28. októbra 2008, ktorým sa vykonáva nariadenie Európskeho parlamentu a Rady (ES) č. 453/2008 o štvrťročnej štatistike o voľných pracovných miestach v Spoločenstve, pokiaľ ide o postupy sezónneho očisťovania a správy o kvalite (Ú. v. EÚ L 285, 29.10.2008, s. 3).“
                        
                     
         
               2.
            
            
               Znenie bodu 17 [nariadenie Rady (EHS) č. 1588/90] sa nahrádza takto:
               „32008 R 1101: nariadenie Európskeho parlamentu a Rady (ES, Euratom) č. 1101/2008 z 22. októbra 2008 o prenose dôverných štatistických údajov Štatistickému úradu Európskych spoločenstiev (kodifikované znenie) (Ú. v. EÚ L 304, 14.11.2008, s. 70).
               Ustanovenia nariadenia sa na účely tejto dohody vykladajú s týmito úpravami:
               
                           a)
                        
                        
                           do článku 2 sa dopĺňa toto písmeno k):
                           
                                       ‚k)
                                    
                                    
                                       zamestnanci Štatistického úradu EZVO: zamestnanci sekretariátu EZVO pracujúci v priestoroch Eurostatu.‘;
                                    
                                 
                     
                           b)
                        
                        
                           v druhej vete článku 5 ods. 1 sa slovo ‚Eurostatu‘ nahrádza slovami ‚Eurostatu a Štatistického úradu EZVO‘;
                        
                     
                           c)
                        
                        
                           do článku 5 ods. 2 sa dopĺňa tento pododsek:
                           ‚Dôverné štatistické údaje prenášané Eurostatu prostredníctvom Štatistického úradu EZVO sú dostupné takisto zamestnancom tohto úradu.‘;
                        
                     
                           d)
                        
                        
                           v článku 6 sa slovo ‚Eurostatu‘ na tieto účely vykladá tak, že zahŕňa Štatistický úrad EZVO.“
                        
                     
         Článok 2
   Znenie nariadení (ES) č. 1062/2008 a (ES, Euratom) č. 1101/2008 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 18. marca 2009 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (5).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 17. marca 2009
      
         
            Za Spoločný výbor EHP
         
         
            predseda
         
         Alan SEATTER
         
      
   
   
      (1)  Ú. v. EÚ L 25, 29.1.2009, s. 40.
   
      (2)  Ú. v. EÚ L 285, 29.10.2008, s. 3.
   
      (3)  Ú. v. EÚ L 304, 14.11.2008, s. 70.
   
      (4)  Ú. v. ES L 151, 15.6.1990, s. 1.
   
      (5)  Ústavné požiadavky neboli oznámené.